turjo4nis/wikipedia-bn-dump-20250701 huggingface dataset:
মিথুন (জ্যোতিষশাস্ত্র)

মিথুন (♊) হল রাশিচক্রের তৃতীয় জ্যোতিষশাস্ত্রের প্রতীক যার উদ্ভব মিথুন তারকামণ্ডল থেকে। গ্রীষ্মমণ্ডলীয় রাশিচক্র অধীনে, ২১শে মে থেকে ২১শে জুনের মধ্যে সূর্য প্রতীক পরিক্রম করে। মিথুনরাশি প্রতীক ডায়াসকিউরির উপর ভিত্তি করে। মিথুন রাশিতে জন্ম নেয়া ব্যক্তিদের জ্যোতিষ শাস্ত্র মতে মিথুন রাশির জাতক বলা হয়ে থাকে।

গ্যালারি

তথ্যসূত্র

বহিঃসংযোগ 

Warburg Institute Iconographic Database (over 300 medieval and early modern images of Gemini) 

পশ্চিমা জ্যোতিষ চিহ্ন
জ্যোতিষ শাস্ত্র
ঐশ্বরিক যুগল
রাশিচক্র (জ্যোতিষ শাস্ত্র)
কন্যা (তারামণ্ডল)

কন্যা জ্যোতিবিজ্ঞানের একটি তারামণ্ডল। এর প্রতীক হল ♍ । এটি পশ্চিমে সিংহ এবং পূর্বে তূলা তারামণ্ডলের মাঝে অবস্থান করে থাকে। এটি মহাকাশে দ্বিতীয় বৃহত্তম তারামণ্ডল।

তথ্যসূত্র

আরও দেখুন 
 তারামণ্ডল
 কন্যা তারামণ্ডলের তারাসমূহের তালিকা

বহিঃসংযোগ 
 The Deep Photographic Guide to the Constellations: Leo

 
তারামণ্ডল
টলেমি কর্তৃক তালিকাভুক্ত তারামণ্ডল
কুম্ভ (তারামণ্ডল)

জ্যোতিষ শাস্ত্রের আলোকে কুম্ভ রাশি সম্বন্ধে জানতে হলে দেখুন: কুম্ভরাশি (জ্যোতিষশাস্ত্র)

কুম্ভ তারামণ্ডল (ইংরেজি: Aquarius) মকর তারামণ্ডলের পূর্বে অবস্থিত। পক্ষীরাজ বর্গ এবং দক্ষিণ মীন মণ্ডলের ফোমালহট তারার মাঝে তিনটি তারা দিয়ে একটি সমবাহু ত্রিভুজ আঁকা যায়, যা কলসের মুখ হিসেবে পরিচিত। দক্ষিণের তারাগুলোর পূর্বের বাঁকানো সারিটিকে পানির ধারা কল্পনা করা হয়, অর্থাৎ কলসের মুখ থেকে পানি গড়িয়ে নিচে পড়ছে। পানির এই ধারা দক্ষিণ মীনের মাছের মুখে পড়তে দেখা যায়।

তারা
ধৃতরাষ্ট্র (Sadalmelik), গান্ধারী (Sadalsuud), বিদুর(Sadachbia), দুর্যোধন (λ Aquarii) প্রভৃতি কুম্ভরাশির উল্লেখযোগ্য তারা।

তথ্যসূত্র

আরও দেখুন 
 তারামণ্ডল
 কুম্ভ তারামণ্ডলের তারামূহের তালিকা

বহিঃসংযোগ 
 The Deep Photographic Guide to the Constellations: Aquarius
 NightSkyInfo.com: Constellation Aquarius
 WIKISKY.ORG: Aquarius constellation
 Star Tales – Aquarius

তারামণ্ডল
কুম্ভ (তারামণ্ডল)
টলেমি কর্তৃক তালিকাভুক্ত তারামণ্ডল
প্রণব ভট্ট

প্রণব ভট্ট বাংলাদেশের একজন জনপ্রিয় ঔপন্যাসিক ছিলেন। তার আবির্ভাব ১৯৯০ দশকের মাঝামাঝি ভাগে। টেলিভিশনের জন্য ধারাবহিক নাটক লিখে তিনি সাহিত্যামোদী মানুষের দৃষ্টি আর্কষণ করতে সক্ষম হন। তিনি চাকরি সূত্রে কাস্টমস ও ইক্সাইজ বিভাগে কর্মরত ছিলেন। ২০০৭ খ্রিষ্টাব্দে তার অকাল প্রয়াণ হয়।

শৈশব ও শিক্ষা 
জন্ম ৫ জানুয়ারি, ১৯৫০। নােয়াখালীর মাইজদীতে। তিনি চট্টগ্রাম বিশ্ববিদ্যালয়ের বাঙলা বিভাগ থেকে স্নাতক এবং স্নাতকোত্তর সম্পন্ন করেছিলেন।

সাহিত্যকৃতি ও প্রকাশনা
প্রকাশিত গ্রন্থের সংখ্যা ত্রিশের ওপরে। উল্লেখযােগ্য গ্রন্থ প্রেয়সী, বলাে তুমি কার, অভিমানী, অন্তরে তুমি, বাতিল ইত্যাদি। বিভিন্ন টেলিভিশন চ্যানেলের জন্য নাটক রচনা করেছেন অসংখ্য। উল্লেখযােগ্য নাটক— ‘সােনার কাকন’, ‘আংটি', 'বন্যার চোখে জল', ‘হিয়ার মাঝে।

তিনি কতটা নাট্যকার, কতটা কথাসাহিত্যিক- এ প্রশ্নের উত্তর হয়তাে তিনি নিজেও জানেন না। তার সফলতা নাটকে যতটা উপন্যাস-গল্পেও ততটাই। উপন্যাস, বিশেষত প্রেমের উপন্যাসে তিনি একটি নিজস্ব গতিময় সাবলীল ধারা তৈরি করেছেন। পাঠকরাও পছন্দ করেছে তার এই গতিময় গদ্যরীতি। প্রেমের উপন্যাস লিখলেও সেখানে জীবন, বিশেষত জীবনের নানা জটিলতা, দৈন্য, ঘাতপ্রতিঘাত পরিস্ফুট থাকে। চলমান জীবনের নানা অসঙ্গতিও তিনি বলেন তার কাহিনীতে সাবলীল ভাষায় ।

পুরস্কার ও স্বীকৃতি

তথ্যসূত্র

বাংলাদেশী পুরুষ ঔপন্যাসিক
বাঙালি ঔপন্যাসিক
নোয়াখালী জেলার ব্যক্তি
চট্টগ্রাম বিশ্ববিদ্যালয়ের প্রাক্তন শিক্ষার্থী
ফৌজদারী অপরাধ

ফৌজদারী অপরাধ বলতে সেসব অপরাধ বোঝায় যেগুলো দেশে প্রচলিত ফৌজদারী আইন অনুযায়ী বিচারযোগ্য এবং শাস্তিযোগ্য। এই অপরাধের বিচার হয় ফৌজদারী আদালতে।

অপরাধের আমলযোগ্যতা 
যে অপরাধ সমূহ সংগঠিত হলে পরে পুলিশ বিনা পরোয়ানায় অপরাধীকে গ্রেফতার করতে পারে, ১৫৪ ধারায় এজাহার রুজুর মাধ্যমে মামলা করতে পারে, ১৫৬ ধারায় ম্যাজিস্ট্রেটের অনুমতি ছাড়াই তদন্ত পরিচালনা করতে পারে সেই সকল অপরাধ সমূহকে আমলযোগ্য অপরাধ বলে। ফৌজদারি কার্যবিধির ২য় তফসিলের ৩য় কলামে আমলযোগ্য অপরাধের তালিকা প্রদত্ত হয়েছে। আমলযোগ্য অপরাধকে সাধারণত জামিনঅযোগ্য অপরাধ হিসেবে বিবেচনা করা হয়।

জামিনযোগ্য অপরাধ
ফৌজধারী কার্যবিধি 4(খ) ধারায় জামিনযোগ্য অপরাধের বা "Bailable Offence" কথা বলা হয়েছে। এখানে বলা হয়েছে, ‘জামিনযোগ্য অপরাধ’ হচ্ছে সে সকল অপরাধ যা ফৌজদারী কার্যবিধির দ্বিতীয় তফসিলে জামিনযোগ্য বলে দেখানো হয়েছে, অথবা যা বর্তমানে বলবৎ কোন আইন দ্বারা জামিন যোগ্য করা হয়েছে।

ফৌজদারী কার্যবিধি 
ফৌজদারী কার্যবিধির উদ্দেশ্য হল মৌলিক আইনকে বলবৎ করার প্রক্রিয়া নির্ধারণ। ভারতীয় দণ্ড বিধি বা ভারতীয় দণ্ড বিধির কাঠামোতে তৈরী ভারতীয় উপমহাদেশের অন্যান্য দন্ডবিধির আওতায় পড়ে এমন অপরাধের তদন্ত, অনুসন্ধান ও বিচার প্রক্রিয়া কীভাবে করা হবে তা নির্দিষ্ট করে এই কার্যবিধি।

বিচারিক এখতিয়ার 
ফৌজদারী আদালত দ্রষ্টব্য।

তথ্যসূত্র 

অপরাধ
আদালত
ঈদ

ঈদ বলতে প্রধানত যা বুঝায়,
 ঈদুল ফিতর
 ঈদুল আযহা
 ঈদে মিলাদুন্নবী
 ঈদুর গাদির
 ঈদুল মুহাবালা
 ঈদে সুজা

আরও দেখুন 
 ঈদগাহ
 ঈদের নামাজ
 ঈদ মোবারক
সালমা হায়েক

সালমা ভালগারমা হায়েক জিমেনেস (; জন্ম: ২ সেপ্টেম্বর, ১৯৬৬) একজন মেক্সিকান এবং মার্কিন অভিনেত্রী, পরিচালক, এবং টেলিভিশন ও চলচ্চিত্র প্রযোজক। চলচ্চিত্র জগতে তিনি অভিনেত্রী সালমা হায়েক নামেই সমধিক পরিচিত। বেশ কিছু দাতব্য কর্মকাণ্ডের সাথে জড়িত এবং বেশ কিছু মানবিক বিষয়ে গণসচেতনতাবৃদ্ধিমূলক কাজে সোচ্চার। এর মধ্যে আছে নারীর প্রতি সহিংসতা এবং অভিবাসীদের প্রতি বৈষম্য।

হায়েকের সবচেয়ে আলোচিত কাজ হল ফ্রিদা চলচ্চিত্রে মেক্সিকীয় চিত্রশিল্পী ফ্রিদা কাহলোর ভূমিকায় অভিনয়। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। তিনিই প্রথম মেক্সিকীয় যিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। নির্বাক চলচ্চিত্র অভিনেত্রী দোলোরেস দেল রিও-এর পর তিনি হলিউডের অন্যতম উল্লেখযোগ্য মেক্সিকীয় ব্যক্তিত্ব। ফার্নাদা মন্টিনিগ্রোর পর তিনি দ্বিতীয় লাতিন আমেরিকান অভিনেত্রী (তৃতীয় জন ছিলেন কাতালিনা সানদিনো মোরিনো) যিনি সেরা অভিনেত্রী বিভাগে অস্কারের জন্য মনোনীত হয়েছিলেন।

তিনি ২০০৪ সালের দ্য মালদোনাদো মিরাকল অনুষ্ঠানের জন্য শিশুতোষ/কিশোর/পারিবারিক বিশেষ অনুষ্ঠান পরিচালনা বিভাগে ডেটাইম এমি পুরস্কার অর্জন করেন এবং ২০০৭ সালে এবিসি চ্যানেলের হাস্যরসাত্মক নাট্যধর্মী আগলি বেটি ধারাবাহিকে অতিথি চরিত্রে অভিনয় করে হাস্যরসাত্মক ধারাবাহিকে সেরা অতিথি অভিনেত্রী বিভাগে একটি এমি পুরস্কারের মনোনয়ন লাভ করেন। এছাড়া তিনি ২০০৯ থেকে ২০১৩ সাল পর্যন্ত এনবিসি চ্যানেলের হাস্যরসাত্মক ধারাবাহিক থার্টি রক-এ অতিথি চরিত্রে অভিনয় করেন।

জুলাই ২০০৭-এ হলিউডের লাতিন সম্প্রদায়ের মধ্যে “লাতিনো পাওয়ার ফিফটি” (Latino Power 50), অর্থাৎ “পঞ্চাশ লাতিনো ক্ষমতাধর” ব্যক্তিত্বের ওপর দ্য হলিউড রিপোর্টার পত্রিকা প্রথমবারের মতো একটি জরিপ পরিচালনা করে; জরিপে সালমা হায়েকের অবস্থান ছিলো চতুর্থ। ঐ মাসেই অনুষ্ঠিত আরেকটি জরিপে পুরুষ ও নারী মিলিয়ে ৩,০০০ তারকাব্যক্তিত্বের মধ্যে পরিচালিত এক জরিপে হায়েক “সবচেয়ে যৌন আবেদনময়ী তারকা” নির্বাচিত হন। এই ৬৫% অ্যামেরিকান সালমাকে বর্ণনা করতে “Sexy” (যৌনআবেদনময়ী) শব্দটি ব্যবহার করেন। ২০০৮-এর ডিসেম্বরে এন্টারটেইনমেন্ট উইকলি “টেলিভিশনের ২৫ ব্যক্তিত্বসম্পন্ন শিল্পী” তালিকায় হায়েকের অবস্থান ১৭তম বলে ঘোষণা করে।

তথ্যসূত্র

বহিঃসংযোগ

 
 
 

জীবিত ব্যক্তি
১৯৬৬-এ জন্ম
নারী চলচ্চিত্র পরিচালক
মার্কিন চলচ্চিত্র অভিনেত্রী
মেক্সিকান চলচ্চিত্র অভিনেত্রী
মার্কিন চলচ্চিত্র পরিচালক
মেক্সিকীয় চলচ্চিত্র পরিচালক
মার্কিন টেলিভিশন প্রযোজক
২১শ শতাব্দীর মার্কিন অভিনেত্রী
হিস্পানিক ও লাতিন আমেরিকান অভিনেত্রী
মার্কিন নাগরিকত্ব প্রাপ্ত ব্যক্তি
বেলি নৃত্যশিল্পী
স্পেনীয় বংশোদ্ভূত মার্কিন ব্যক্তি
২০শ শতাব্দীর মার্কিন অভিনেত্রী
লেবানীয় বংশোদ্ভূত মার্কিন ব্যক্তি
ক্যালিফোর্নিয়ার সমাজকর্মী
মার্কিন স্বাস্থ্যকর্মী
ব্যবসায় মার্কিন নারী
ডেটাইম এমি পুরস্কার বিজয়ী
মার্কিন যুক্তরাষ্ট্রে মেক্সিকান অভিবাসী
মার্কিন যুক্তরাষ্ট্রের নাগরিকীকৃত নাগরিক
লেজিওঁ দনরের নাইট
সের

সের একটি পরিমাপের একক যা ভর পরিমাপের জন্য এক সময় বাংলায় এবং ভারতীয় উপমহাদেশের বিভিন্ন স্থানে ব্যবহৃত হতো। ১ সের প্রায় ৯৩৩.১ গ্রাম (একক) এর সমান। বর্তমানে বাংলাদেশের অধিকাংশ জায়গাতে সেরকে কিলোগ্রাম হিসেবে ব্যবহার করা হয়।

সের এর সাথে বাংলায় ব্যবহৃত অন্যান্য এককের সম্পর্ক নিম্নরূপ:

১ সের = ৪ পোয়া = ১৬ ছটাক = ৮০ তোলা/ভরি = ৭৬৮০ রতি

১ মণ = ৪০ সের।

মেট্রিক পদ্ধতির প্রচলনের ফলে বাংলাদেশ ও ভারত হতে সের এককটি প্রায় লোপ পেয়েছে, তবে গ্রামাঞ্চলে এখনো কথ্য ভাষা এবং চিরায়ত সাহিত্যে সের এবং অন্যান্য এককগুলির ব্যবহার দেখতে পাওয়া যায়। 

একক
অচল পরিমাপের একক
মেইহেম (ব্যান্ড)

মেইহেম (ইংরেজি: Mayhem মেইহেম্‌) একটি নরওয়েজীয় ব্ল্যাক মেটাল ব্যান্ড, যা ১৯৮৪ সালে প্রতিষ্ঠিত হয়। ব্যান্ডটি মূলত ব্ল্যাক মেটাল ধারার গানের কিংবদন্তি হিসেবে দেখা হয়।

মেইহেম সেল্টিক ফ্রস্ট, স্লেয়ার ও ভেনম ব্যান্ড দ্বারা অনুপ্রাণিত এবং গিটারিস্ট ইউরোমাস এটি প্রতিষ্ঠা করেন। শুরুতে বেজিস্ট নেক্রবুচার,ড্রামার মানহেইম সাথে গিটারিস্ট ইউরোমাস ভোকাল হিসেবে ছিলেন।পরে ১৯৮৬ ও ১৯৮৭ সালে ভোকাল একা ম্যানিয়াক ও ভোকাল একা মেসিইয়াহ দলে যোগ দান করেন। ১৯৮৮ সালে ড্রামার মানহেইম চাকরির জন্য ব্যান্ড ছাড়েন ও ভোকাল একা ম্যানিয়াক বিষন্নতাজনিত কারণে দল ত্যাগ করেন।

ইতিহাস 
মেইহেম ব্যান্ডের ইতিহাস কিছুটা বিতর্কিত । প্রাক্তন ভোকাল একা ডেথের আত্নহত্যা এবং সহিংস মঞ্চ পরিবেশনা , গিটারিস্ট ইউরোমাসের হত্যা বিতর্কের কারণ হিসেবে ঊল্লেখযোগ্য। মঞ্চের সামনে মেহাম ব্যান্ড শুয়োরের মাথা ঝুলিয়ে রাখত সঙ্গীত পরিবেশনের সময়। ভোকাল একা ডেথ মঞ্চে বিছিন্ন শুয়োরের মাথা ছুরি দিয়ে আঘাত করতেন এবং মাঝে মাঝে নিজেকেও রক্তাক্ত করতেন। ৮ই এপ্রিল, ১৯৯১ সালে তিনি শটগানের সাহায্যে আত্নহত্যা করেন। তার মৃতদেহ আবিষ্কৃত হয় গিটারিস্ট ইউরোমাসের মাধ্যমে এবং তিনি সেসময় পুলিশকে খবর না দিয়ে ক্যামেরা দিয়ে কিছু ছবি তোলেন পরবর্তীকালে অ্যালবামের প্রচ্ছদ হিসেবে ব্যবহারের জন্য। তিনি একা ডেথের মাথার খুলির কিছু অংশ দিয়ে একটি নেকলেসও বানান। গিটারিস্ট ইউরোমাস ১০ই আগস্ট,১৯৯৩ বারজাম ব্যান্ডের ভার্গ ভিকারণেস দ্বারা ব্যবসায়িক কারণে নিহত হন।

বর্তমান সদস্য 
 নেক্রবুচার
 হেলহ্যামার
 আর্টিলা সিচার
 মরফেস
 সিল্মাথ

বহিঃসংযোগ 
 মেইহেম ওয়েবসাইট

নরওয়েজীয় ব্যান্ড
হেভি মেটাল সঙ্গীত দল
ব্ল্যাক মেটাল ব্যান্ড
নরওয়ের ব্যান্ড
ফ্রাঙ্কফুর্ট পুস্তকমেলা

ফ্রাঙ্কফুট পুস্তকমেলা একটি আন্তর্জাতিক পুস্তক ও প্রকাশনাসংক্রান্ত বাণিজ্য মেলা তথা প্রদর্শনী যা প্রতি বৎসর জার্মানীর ফ্রাঙ্কফুর্ট শহরে অনুষ্ঠিত হয়।
এটা মূলত প্রদর্শনী যেখানে ক্রেতা-বিক্রেতার মধ্যে খুচরা বিকিকিনি হয় না, বরং লেখক, প্রকাশক এবং পুস্তক বিপণনকারীদের আন্তর্জাতিক সম্পর্কজালিকা তৈরীই এ পুস্তকমেলার প্রধান উদ্দেশ্য। ২০০৬ খৃস্টাব্দে শ্রাবণ প্রকাশনী-এর অংশগ্রহণের মধ্য দিয়ে এ মেলায় বাংলাদেশের আনুষ্ঠানিক অংশগ্রহণের সূচনা হয়।
২০০৬ সালে ফ্রাঙ্কফুট বইমেলায় ভারত দ্বিতীয় বারের জন্য অতিথি দেশ নির্বাচিত হয়। ভারতই প্রথম দেশ হিসেবে এই মেলায় দুইবার অতিথি দেশ নির্বাচিত হয়। এই মেলার উদ্বোধনী ভাষণে মহাশ্বেতা দেবী রাজ কাপুরের বিখ্যাত চিত্রগীতি "মেরা জুতা হ্যায় জাপানি" থেকে পঙ্‌ক্তি উদ্ধৃত করে একটি আবেগময় ভাষণ দেন:সত্যই এটি এমন এক যুগ যেখানে ‘জুতা’টি (জুতো) জাপানি, ‘পাতলুন’টি (প্যান্ট) ‘ইংলিশস্তানি’ (ব্রিটিশ), ‘টোপি’টি (টুপি) ‘রুসি’ (রাশিয়ান), কিন্তু ‘দিল’... ‘দিল’টি (হৃদয়) সর্বদা ‘হিন্দুস্তানি’ (ভারতীয়)... আমার দেশ, ক্ষয়প্রাপ্ত, ছিন্নভিন্ন, গর্বিত, সুন্দর, উষ্ণ, আর্দ্র, শীতল, ধূলিধূসরিত, উজ্জ্বল ভারত। আমার দেশ।

তথ্যসূত্র 

আন্তর্জাতিক বাণিজ্য মেলা
পুস্তক
বইমেলা
জার্মানির বই মেলা
ফ্রাঙ্কফুর্টের সংস্কৃতি
ক্যাথরিন হাইগল

ক্যাথরিন মারি হাইগল () (জন্ম: ২৪ নভেম্বর, ১৯৭৮) একজন মার্কিন অভিনেত্রী। তিনি গ্রে'স অ্যাটানমি টিভি ধারাবাহিক ও নকড আপ চলচ্চিত্রে কেন্দ্রীয় চরিত্রে তার অভিনয়ের জন্য বেশি পরিচিত।

অভিনয়ে মনোনিবেশের পূর্বে হাইগল ভিলহেলমিনা মডেলস-এ শিশু মডেল হিসেবে তার পেশাজীবন শুরু করেন। তার চলচ্চিত্র অভিষেক ঘটে দ্যাট নাইট চলচ্চিত্রের মাধ্যমে। গ্রে'স অ্যানাটমিতে আলোড়নজাগানো অভিনয়ের পূর্বে তিনি টেলিভিশন ধারাবাহিক রোজওয়েল ও চলচ্চিত্র মাই ফাদার দ্য হিরোতে অভিনয় করেন। পরবর্তী কয়েক বছরে হেইগেল ম্যাক্সিম, ভ্যানিটি ফেয়ার এবং কসমোপলিটানসহ প্রভৃতি প্রকাশনায় প্রচ্ছদ মডেল ও যৌনদেবী হিসেবে নিজেকে উপস্থাপন করেন।

২০০৭ সালের ২৩ ডিসেম্বর তিনি জশ কেলিকে বিয়ে করেন। তাদের বিয়েটি হয়েছিল যুক্তরাষ্ট্রের ইউটা অঙ্গরাজ্যের পার্ক সিটিতে।

জীবনী

প্রাথমিক জীবন ও পরিবার 
হাইগলের জন্ম ওয়াশিংটন ডি.সি.-তে। তার মা ন্যান্সি পেশায় একজন ব্যক্তিগত ব্যবস্থাপক, এবং তার বাবা পল হেইগেল একজন অর্থ ব্যবস্থাপক/হিসাবরক্ষক। হেইগেল জার্মান ও আইরিশ বংশদ্ভূত, এবং তিনি দ্য চার্চ অফ জেসাস খ্রাইস্ট অফ লেটার-ডে সেইন্টস-এর একজন সদস্য। হেইগেল তার চার ভাইবোনের মধ্যে সবচেয়ে ছোট। তার ওপরের তিন জনের নাম যথাক্রমে, মেগ, জ্যাসন, ও হোল্ট। তার পরিবার কানেক্টিকাট-এ স্থায়ী হওয়ার পূর্বে তারা প্রথমে ভার্জিনিয়ায় ও পরবর্তীকালে ডেনভারে বসবাস করেছেন। কানেক্টিকাটের অবস্থাপন্ন শহর নিউ ক্যানন-এ তাদের পুরোনো ভিক্টোরিয়ান স্টাইলের একটি বড় বাড়ি আছে, যেখানে হেইগেল তার শিশু বয়সের বেশিরভাগ সময় পার করেছেন।

তথ্যসূত্র

বহিঃসংযোগ 

 
 
 
 

১৯৭৮-এ জন্ম
জীবিত ব্যক্তি
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী
২১শ শতাব্দীর মার্কিন অভিনেত্রী
মার্কিন শিশু অভিনেত্রী
আইরিশ বংশোদ্ভূত মার্কিন ব্যক্তি
আইরিশ বংশোদ্ভূত অভিনেত্রী
জার্মান বংশোদ্ভূত অভিনেত্রী
২০শ শতাব্দীর মার্কিন অভিনেত্রী
কানেটিকাটের অভিনেত্রী
মার্কিন শিশু মডেল
জার্মান বংশোদ্ভূত মার্কিন ব্যক্তি
মার্কিন নারী চলচ্চিত্র প্রযোজক
ডেথ মেটাল

ডেথ মেটাল এক ধরনের সঙ্গীত ধারা, যা হেভি মেটাল সঙ্গীতের উপধারা হিসেবে ধরা হয়। এ ধরনের সংগীতে অতি উচ্চ ফ্রিকোয়েন্সির গিটার, ড্রামস এবং গম্ভীর ভরাট গলার উচ্চস্বর ব্যবহার করা হয়। এ ধরনের গানের বিষয়বস্তু কিছুটা ভিন্নধর্মী। খুন, ধর্ষণ, শয়তানের উপাসনা, অত্যাচার, ধর্মহীনতা, যৌনবিকৃতি,সামাজিক বৈষম্য, দর্শন, রহস্যময়তা ইত্যাদি ডেথ মেটাল সঙ্গীতের বিষয়বস্তু হিসেবে ব্যবহৃত হয়ে থাকে। 
সমাজবিজ্ঞানী কিথ কান হ্যারিসের মতে ডেথ মেটাল হচ্ছে নৃশংসতাকে চাকচিক্যময় করা, যা মানুষের মনে এক ধরনের মুগ্ধতা জাগায় এবং যে মুগ্ধতা একই সাথে আকাঙ্ক্ষা এবং ক্রোধ জাগিয়ে তোলে। ডেথ মেটাল শিল্পীরা একে এক ধরনের চূড়ান্ত শিল্প বলে মনে করেন, যা হরর ছবির সাথে তুলনা করা যেতে পারে।মেলোডিক ডেথ মেটাল ডেথ মেটাল শাখার একটি উপশাখা।

ইতিহাস 
আশির দশকের মাঝামাঝি ডেথ মেটাল সঙ্গীতের উদ্ভব ঘটে। ডেথ ব্যান্ডের লীডার চাক সোল্ডিনারকে ডেথ মেটাল সঙ্গীতের পিতা হিসেবে ধরা হয়। এ সঙ্গীত ধারা বিশেষভাবে কিছু থ্রাশ মেটাল ব্যান্ড দ্বারা অনুপ্রাণিত, যেমন স্লেয়ার, কেল্টিক ফ্রস্ট,ক্রিয়েটর। মরবিড এ্যাঞ্জেল, পসেসড ব্যান্ড এ সঙ্গীত ধারার পুরোধা। আশির দশকের শেষের দিকে এবং নব্বই দশকের শুরুতে ডেথ মেটাল সারা বিশ্বে জনপ্রিয় হয়ে উঠতে থকে। ক্যানিবাল করপস, মরবিড এ্যাঞ্জেল,ওবিচুয়ারি কিছু ব্যবসায়িকভাবে সফল ব্যান্ডের নাম। ব্যবসায়িকভাবে সফলতা পেলেও মূলধারার সঙ্গীত থেকে এখনও ডেথ মেটাল ব্যান্ডগুলো বিচ্ছিন্ন।

বহিঃসংযোগ 
 

রক সঙ্গীতের প্রকারভেদ
সঙ্গীত
কেল্টিক ফ্রস্ট

সেল্টিক ফ্রস্ট সুইজারল্যান্ডের একটি হেভি মেটাল ব্যান্ড, যা ১৯৮৪ সালে গঠিত হয়। এ ব্যান্ডটি আশির দশকের গোথিক মেটাল ও এক্সট্রিম মেটাল গানের অনুপ্রেরণা হিসেবে কাজ করে।সেল্টিক ফ্রস্ট ১৯৮৪ থেকে ১৯৯৩ পর্যন্ত সক্রিয় ছিল। ২০০১ সালে পুনরায় একত্রিত হয়ে ২০০৮ সালে আবার ভেঙ্গে যায়। এ ব্যান্ডটি ব্ল্যাক সাবাথ, এ্যাঞ্জেল উইচ, ভেনম প্রভৃতি হেভি মেটাল ব্যান্ড দ্বারা অনুপ্রাণিত।

বহিঃসংযোগ 
 সেল্টিক ফ্রস্টের ওয়েব সাইট

সুইজারল্যান্ডীয় ব্যান্ড
হেভি মেটাল সঙ্গীত দল
ব্ল্যাক মেটাল ব্যান্ড
সুইজারল্যান্ডের ব্যান্ড
ভেনম (ব্যান্ড)

ভেনম একটি ইংলিশ এক্সট্রিম মেটাল ব্যান্ড যা ১৯৭৮ সালে গঠিত হয়। ভেনম ব্যান্ড মূলধারার ব্যবসায়িক সাফল্য বা সমালোচকদের সুদৃষ্টি তেমন একটা না পেলেও এ ব্যান্ডটির প্রথম দু’টি অ্যালবাম (ওয়েলকাম টু হেল ও ব্ল্যাক মেটাল) নতুন সঙ্গীত ধারা সৃষ্টি করতে পথিকৃৎ ভূমিকা পালন করে। শয়তান সম্পর্কীয় ও অন্যান্য অতি প্রাকৃতিক বিষয় ব্যান্ডটির গানের কথা হিসেবে ব্যবহার করে যা ছিল একেবারে নতুন ধারণা। অ্যালবাম দু’টি প্রায় হাজার খানেক ব্যান্ডকে আকৃষ্ট করে। ব্ল্যাক মেটাল ও ডেথ মেটাল ধারার সঙ্গীতের উদ্ভব ঘটে।

বর্তমান সদস্য 
 কনরাড ক্রোনাস লান্ট
 লা রাগে
 দান্তে

বহিঃসংযোগ 
 ভেনম ব্যান্ডের ওয়েব সাইট

ইংরেজ সঙ্গীত দল
হেভি মেটাল সঙ্গীত দল
ব্ল্যাক মেটাল ব্যান্ড
যুক্তরাজ্যের ব্যান্ড
ক্যানিবাল করপস

ক্যানিবাল করপস একটি আমেরিকান ডেথ মেটাল ব্যান্ড যা ১৯৮৮ সালে গঠিত হয়। এই ব্যান্ড ১১টি স্টুডিও ও ১ টি লাইভ অ্যালবাম প্রকাশ করে। যদিও তেমন কোন মিডিয়ার প্রচারণা ছিল না, তারপরও তাদের প্রথম দু’টি অ্যালবাম প্রকাশের পর ব্যাপক আগ্রহ সৃষ্টি হয়। ক্যানিবাল করপসের অ্যালবাম বিক্রি সারা বিশ্বে ১ মিলিয়ন কপির বেশি ছাড়ায় ২০০৩ সালে যা তাদের সর্বকালের সর্বাধিক বিক্রিত ডেথ মেটাল ব্যান্ডের সম্মান এনে দেয়।
ক্যানিবাল করপস স্লেয়ার, ডেথ, মরবিড এ্যাঞ্জেল প্রভূতি ব্যান্ড দ্বারা অনুপ্রাণিত একটি ব্যান্ড। এ ব্যান্ডের গানের কথা ও অ্যালবামের অঙ্গসজ্জা খুবই বিতর্কিত। অনেকবারই বিশ্বের বিভিন্ন দেশে তাদের সেন্সরবিহীন অ্যালবাম বিক্রি ও প্রদর্শন নিষিদ্ধ করা হয়েছে ।
সমালোচনার জবাবে ক্যানিবাল করপসের সদস্যরা বলেন:

বর্তমান সদস্য 
 পল মারজুরকিউইচ
 জর্জ ফিশার
 প্যাট ও ব্রায়ান
 রব বারেট
 এ্যালেক্স ওয়েবস্টার

বহিঃসংযোগ 
 ক্যানিবাল করপসের দাপ্তরিক ওয়েবসাইট

মার্কিন সঙ্গীত দল
ডেথ মেটাল ব্যান্ড
হেভি মেটাল সঙ্গীত দল
মরবিড এ্যাঞ্জেল

মরবিড এ্যাঞ্জেল আমেরিকার ফ্লোরিডা ভিত্তিক একটি আমেরিকান ডেথ মেটাল ব্যান্ড। ব্যান্ডটি পসেসড, ওবিচুয়ারি, ডেথ,ডিসাইড, ক্যানিবাল করপস প্রভৃতি ব্যান্ডদের মতো ডেথ মেটাল ধারার সঙ্গীতের মান ও আদর্শ নিধারণে এবং ডেথ মেটালকে থ্রাশ মেটাল ধারার সঙ্গীত থেকে আলাদা করতে গুরুত্বপূর্ণ ভূমিকা পালন করে। ব্যান্ডটি ১৮৮৩ সালে গঠিত হয়। মরবিড এ্যাঞ্জেল তৃতীয় সর্বাধিক বিক্রিত ডেথ মেটাল ব্যান্ড। তাদের অ্যালবাম কোভেনান্ট শুধুমাত্র আমেরিকাতেই ১,২৭,০০০ কপি বিক্রি হয়।

বর্তমান সদস্য 

 টেরি আজাগথথ
 পেটি স্যান্ডোভাল
 ডেস্ট্রাকথর
 ডেভিড ভিনসেন্ট

বহিঃসংযোগ 
 মরবিড এ্যাঞ্জেলের ওয়েব সাইট

ডেথ মেটাল ব্যান্ড
মার্কিন সঙ্গীত দল
হেভি মেটাল সঙ্গীত দল
ধর্মের সমালোচক
সাঙ্গীতিক কুয়োটেট
থ্র্যাশ মেটাল

থ্র্যাশ মেটাল হেভি মেটাল সঙ্গীতের একটি উপশাখা। এ ধরনের সঙ্গীতে আক্রমণাত্নক কণ্ঠ ও দ্রুতলয়ের বাজনা ব্যবহার করা হয়। থ্র্যাশ মেটাল সঙ্গীতদলগুলির গানে সামাজিক অস্থিরতা, বৈষম্য ইত্যাদি বিষয় উঠে আসে। অ্যানথ্র্যাক্স, মেগাডেথ, মেটালিকা ও স্লেয়ার - এই চারটি সঙ্গীতদলকে থ্র্যাশ মেটাল সঙ্গীতের স্রষ্টা ও লালনকারী হিসেবে ধরা হয়, যারা ১৯৮০-র দশকের শুরুর দিকে থ্র্যাশ মেটালকে জনপ্রিয় করে তোলে।

জুডাস প্রিস্ট, আয়রন মেইডেন, ভেনম ও মোটরহেড সঙ্গীতদলগুলিকে থ্র্যাশ মেটালের অনুপ্রেরণা হিসেবে ধরা হয়।

থ্র্যাশ মেটালের জনপ্রিয়তা এখন আর শুধু তরুণ প্রজন্মের মধ্যে সীমাবদ্ধ নেই। এর কারণ হিসেবে যোগাযোগ মাধ্যমগুলিতে ব্যাপক প্রচারণা, সঙ্গীত ভিডিও ও ভিডিও খেলাকে ধরা যায়। মূলধারার সঙ্গীতের সাথে এখন থ্র্যাশ মেটালকে আর বিচ্ছিন্ন করার উপায় নেই।

বহিঃসংযোগ 
  
 

রক সঙ্গীতের প্রকারভেদ
সঙ্গীত
সঙ্গীতের ব্রিটিশ শৈলী
মোনিকা বেলুচ্চি

মোনিকা বেল্লুচ্চি (; জন্মঃ ৩০ সেপ্টেম্বর ১৯৬৪) হলেন একজন ইতালীয় অভিনেত্রী এবং ফ্যাশন মডেল।

ব্যক্তিগত জীবন 
মোনিকা বেলুচ্চির জন্ম ইতালির সিত্তা দি কাসতেল্লো, উমব্রিয়াতে। তার মা মারিয়া গিসতিনেল্লি একজন চিত্রশিল্পী ও বাবা লুইগি বেলুচ্চি একটি ট্রাকিং কম্পানির স্বত্তাধিকারী ছিলেন। ১৬ বছর বয়সে লিসিও ক্লাস্সিকোতে যোগদানের সময় বেলুচ্চি মডেলিং শুরু করেন। বেলুচ্চি তার পেশাজীবন একজন আইনজীবী হিসেবে শুরু করতে চেয়েছিলেন, এজন্য তিনি পেরুজা বিশ্ববিদ্যালয়ে আইন বিষয়ে পড়াশোনা শুরু করেন। আর বিশ্ববিদ্যালয়ের বেতনাদি পরিশোধ করার জন্য তিনি মডেলিং করতেন, কিন্তু আইন পড়াটাই ছিলো তার সবসময়ের ধ্যানজ্ঞান। তিনি অনর্গল ইংরেজি, ফরাসী ও ইতালীয় ভাষায় কথা বলতে পারেন; এবং দক্ষতার সাথে স্পেনীয় ভাষায় কথা বলতে পারেন। দ্য প্যাশন অফ দ্য খ্রাইস্ট চলচ্চিত্রের ম্যারি ম্যাগদালিন চরিত্রে অভিনয়ের সময় তিনি এই ভাষাগুলোর সাথে সাথে আরামিক ভাষায়ও সংলাপ বলেছেন।

বেলুচ্চি অভিনেতা ভিনসেন্ট কাসল-এর সাথে বিবাহিত, এবং তার সাথে অনেক চলচ্চিত্রে বেলুচ্চি অভিনয় করেছেন। তাদের ডেভা (জন্ম: ১২ সেপ্টেম্বর, ২০০৪) নামের একটি কন্যা সন্তান রয়েছে। ২০০৪ সালে, যখন তিনি গর্ভবতী ছিলেন, তখন তিনি ইতালীয় ম্যাগাজিন ভ্যানিটি ফেয়ার-এ নগ্ন ভঙ্গিমায় উপস্থাপিত হন। ইতালির একটি আইন মোতাবেক শুক্রাণু দান, সমকামিতা এবং যৌনতা ও প্রজনন সংক্রান্ত অনেক রক্ষণশীল ধারণার বিরোধিতা করে প্রতিবাদস্বরূপ এটি তিনি করেন।

চলচ্চিত্রে চরিত্রের প্রয়োজনে নগ্ন হবার ব্যাপারে তার স্বাচ্ছন্দ্য নিয়ে জিজ্ঞেস করা হলে তিনি বলেন, "নগ্নতা নিয়ে আমার স্বাচ্ছন্দ্যের একটি কারণ এই যে আমি ইউরোপীয়, এবং আমার শরীরের সাথে আমার সম্পর্ক অনেক ভালো।...নগ্নতাকে ভয় পাবার কী আছে? নগ্নতা একটি বিশুদ্ধ ব্যাপার, তা না হলে মিকেলাঞ্জেলো বা রাফায়েলোর মতো শিল্পীরা নগ্নতা নিয়ে এত আগ্রহী ছিলেন কেন? নগ্নতা যেন ম্যাজিকের মতো।"

পেশাজীবন

মডেলিং 
১৯৮৮ সালে বেলুচ্চি ইউরোপের ফ্যাশন কেন্দ্র মিলান শহরে যান, এবং সেখানে এলিট মডেল ম্যানেজমেন্টের সাথে যুক্ত হন। ১৯৮৯ সালে মডেল হিসেবে তিনি প্যারিস ও আটলান্টিক পেরিয়ে নিউ ইয়র্কেও জনপ্রিয় হয়ে ওঠেন। তিনি ডলসে এন্ড গ্যাব্বানা ও ফরাসি এলে ম্যাগাজিনে নানা ভঙ্গিমায় উপস্থিত হন।

চলচ্চিত্রের তালিকা

ডাবিং

পুরস্কার এবং মনোনয়ন

তথ্যসূত্র

বহিঃসংযোগ 

 মোনিকা বেলুচ্চি — রটেন টম্যাটোস

১৯৬৪-এ জন্ম
জীবিত ব্যক্তি
ইতালীয় চলচ্চিত্র অভিনেত্রী
ইতালীয় নারী মডেল
ইতালীয় অভিনেত্রী
ইতালীয় ফ্যাশন মডেল
ইতালীয় মডেল
২০শ শতাব্দীর ইতালীয় অভিনেত্রী
২১শ শতাব্দীর ইতালীয় অভিনেত্রী
দাভিদ দি দোনাতেল্লো বিজয়ী
নাস্ত্রো দারজেন্তো বিজয়ী
প্যান্ডোরা পেপার্সে নাম থাকা ব্যক্তি
কিয়ারা নাইটলি

কিয়ারা ক্রিস্টিনা নাইটলি ওবিই () (জন্ম: ২৬ মার্চ, ১৯৮৫) একজন ইংরেজ<ref name="English" চলচ্চিত্র অভিনেত্রী। তিনি শিশু হিসেবে তার চলচ্চিত্রজীবন শুরু করেন এবং আন্তর্জাতিক আলোচনায় ফিরে আসেন ২০০৩ সালে; চলচ্চিত্র বেন্ড ইট লাইক বেকহ্যাম ও পাইরেটস অফ দ্য ক্যারিবিয়ান চলচ্চিত্র সিরিজ-এ অভিনয়ের জন্য।

কিয়ারা নাইটলি জো রাইট পরিচালিত জেন অস্টেনের উপন্যাস প্রাইড অ্যান্ড প্রেজুডিস-এর ২০০৫ সালের চলচ্চিত্ররূপে এলিজাবেথ বেনেট চরিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের জন্য মনোনীত হয়েছিলেন। দুই বছর পরে অ্যাটোনমেন্ট চলচ্চিত্রে অভিনয়ের জন্য তিনি পুনরায় সেরা অভিনেত্রী বিভাগে গোল্ডেন গ্লোব পুরস্কারের জন্য মনোনীত হন, সেই সাথে শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কারের জন্যও মনোনীত হন।

২০০৮ সালে ফোর্বস ঘোষণা করে যে নাইটলি হলিউডের দ্বিতীয় সর্বোচ্চ উপার্জনকৃত অভিনেত্রী (ক্যামেরন ডায়াজের পরে)। ঘোষণায় বলা হয় তিনি ২০০৭ সালে ৩ কোটি ২০ লাখ মার্কিন ডলার আয় করেছেন। সবচেয়ে উপার্জনকৃতদের ঐ তালিকায় তিনি ছিলেন একমাত্র অ-মার্কিন ব্যক্তিত্ব।

প্রাথমিক জীবন 
নাইটলির জন্ম ইংল্যান্ডের বৃহত্তর লন্ডনের টেডিংটন-এ। তার মা শারম্যান ম্যাকডোনাল্ড ছিলেন একজন পুরস্কারপ্রাপ্ত নাট্যকার, এবং তার বাবা উইল নাইটলি ছিলেন মঞ্চ ও টেলিভিশন নাট্যাভিনেতা। নাইটলির বাবা ইংরেজ, এবং মা স্কটিশ ও সেই সাথে ওয়েলস বংশদ্ভূত। কালেব নামে নাইটলির একটি বড় ভাই আছে, ১৯৭৯ সালে যার জন্ম হয়েছিলো। নাইটলি তার জীবনের বেশিরভাগ সময় কাটিয়েছেন লন্ডনের রিচমন্ডে। পড়াশোনা করেছেন টেডিংটন বিদ্যালয় ও এশার কলেজে।

ব্যক্তিগত জীবন

নাইটলি ২০০৬ সালে কাজ করা থেকে বিরতি নিয়েছিলেন। পরামর্শ দিয়েছিলেন যে তিনি ভ্রমণ এবং ব্যক্তিগত জীবনে মনোনিবেশ করতে অভিনয়ে কিছুটা সময় নিতে চান। ২০১৪ সালের জুলাইয়ে সংবাদমাধ্যমের সাথে কথা বলার সময়, তিনি ব্যাখ্যা করেছিলেন যে তিনি অনুভব করেছেন যে তিনি তার ক্যারিয়ারের প্রথম পর্যায়ে এসে পৌঁছেছেন এবং ২০১৪ সালে শুরু হওয়া চলচ্চিত্র "আবার শুরু হয়েছে" এর মতো ছিল   নাইটলি একটি নাস্তিক হিসাবে চিহ্নিত করে।

তথ্যসূত্র

বহিঃসংযোগ 

 
 
 
 
 

১৯৮৫-এ জন্ম
জীবিত ব্যক্তি
২০শ শতাব্দীর ইংরেজ অভিনেত্রী
২১শ শতাব্দীর ইংরেজ অভিনেত্রী
ইংরেজ কণ্ঠাভিনেত্রী
ইংরেজ চলচ্চিত্র অভিনেত্রী
ইংরেজ টেলিভিশন অভিনেত্রী
ইংরেজ বেতার অভিনেত্রী
ইংরেজ মঞ্চ অভিনেত্রী
ইংরেজ শিশু অভিনেত্রী
ইংরেজ বংশোদ্ভূত ব্রিটিশ
ওয়েলশ বংশোদ্ভূত ইংরেজ ব্যক্তি
স্কটিশ বংশোদ্ভূত ইংরেজ ব্যক্তি
লন্ডনের অভিনেত্রী
অফিসার্স অব দি অর্ডার অব দ্য ব্রিটিশ এম্পায়ার
এম্পায়ার পুরস্কার বিজয়ী
২০শ শতাব্দীর নাস্তিক
২১শ শতাব্দীর নাস্তিক
অডিওবই পাঠক
ইংরেজ নাস্তিক
ব্রিটিশ মঞ্চ অভিনেত্রী
ব্রিটিশ টেলিভিশন অভিনেত্রী
প্যারাডাইস পেপার্সে নাম থাকা ব্যক্তি
সোফিয়া লরেন

সোফিয়া লরেন ওএমআরআই () (জন্ম: ২০শে সেপ্টেম্বর, ১৯৩৪) একজন ইতালীয় চলচ্চিত্র অভিনেত্রী এবং আন্তর্জাতিক যৌন আবেদনের প্রতীক। ১৯৬১ সালে তিনি টু ওমেন চলচ্চিত্রে অভিনয়ের জন্য সেরা অভিনেত্রী বিভাগে একাডেমি পুরস্কার লাভ করেন। তিনিই প্রথম অভিনেত্রী যিনি ইংরেজি ভাষা ব্যতীত অন্য ভাষায় অভিনয়ের জন্য একাডেমি পুরস্কার লাভ করেন।

প্রাথমিক জীবন 

১৯৩৪ সালের ২০শে সেপ্টেম্বর রোমের ক্লিনিকা রেগিনা মার্গারিটা হাসপাতালে জন্মগ্রহণ করেন। তার প্রকৃত নাম সোফিয়া ভিললানি সিকোলোন। তার বাবা নাম রিকার্ডো সিকোলনে, এবং মা রোমিল্ডা ভিলানি, কিন্তু তারা বিবাহিত ছিলেন না। পরবর্তীতে সিকোলনে ভিলানিকে বিয়ে করতে অস্বীকৃতি জানান ও তাদের ছেড়ে চলে যান। রোমিল্ডা ছিলেন একজন পিয়ানো শিক্ষক ও অভিনয়ের প্রতি তার আগ্রহ ছিল, যদিও তিনি কোনো সহায়তা পান নি। সিকোলনে চলে যাবার পর রোমিল্ডা, তার দুই মেয়ে লরেন ও মারিয়াসহ (লরেনের বোন) পুজোলির কাছে ফিরে আসেন এবং বেঁচে থাকার সংগ্রাম শুরু করেন।

দ্বিতীয় বিশ্বযুদ্ধের সময় পুজোলির অস্ত্রকারখানা মিত্রবাহিনীর একটি অন্যতম লক্ষ্যস্থলে পরিণত হয়। গণগ্রেপ্তারের সময় লরেন যখন নিরাপদ আশ্রয়ের খোঁজে ছুটছিলেন তখন শার্পনেলের আঘাতে তিনি আহত হন। আঘাতটি তার চিবুকে ছিল। পরবর্তীতে তার পরিবার নেপলসে চলে যায়, এবং আশ্রয়ের খোঁজে তারা দূরসম্পর্কের আত্মীয়দের বাড়ি বাড়ি ঘোরা শুরু করেন।

যুদ্ধের পরে পরিবারটি আবার পুজোলির কাছে ফিরে আসে। ততোদিনে দাদী লুইসা বসার ঘরে একটা পানশালা খুলেছেন এবং চেরি মদ বিক্রি শুরু করেছেন। সেই পানশালায় ভিলানি পিয়ানো বাজাতেন, বোন মারিয়া গান গাইতেন এবং লরেন টেবিলে টেবিলে খাবার পরিবেশন করতেন।

বিয়ে 
কার্লো পন্টির সাথে লরেনের প্রথম দেখা হয় ১৯৫০ সালে এক সুন্দরী প্রতিযোগিতায়, যেখানে পন্টি ছিলেন একজন বিচারক।

তথ্যসূত্র

বহিঃসংযোগ 

 সোফিয়া লরেন - প্রাতিষ্ঠানিক ওয়েবসাইট
 
 
 
 সোফিয়া লরেন সর্ট বায়োগ্রাফি

১৯৩৪-এ জন্ম
জীবিত ব্যক্তি
২০শ শতাব্দীর ইতালীয় অভিনেত্রী
২০শ শতাব্দীর ফরাসি অভিনেত্রী
২১শ শতাব্দীর ইতালীয় অভিনেত্রী
২১শ শতাব্দীর ফরাসি অভিনেত্রী
ইতালীয় কণ্ঠাভিনেত্রী
ইতালীয় গায়িকা
ইতালীয় চলচ্চিত্র অভিনেত্রী
ইতালীয় রোমান ক্যাথলিক
রোমের অভিনেত্রী
শ্রেষ্ঠ অভিনেত্রী বিভাগে একাডেমি পুরস্কার বিজয়ী
একাডেমি সম্মানসূচক পুরস্কার বিজয়ী
গোল্ডেন গ্লোব সেসিল বি. ডামিল পুরস্কার বিজয়ী
গ্র্যামি পুরস্কার বিজয়ী
শ্রেষ্ঠ অভিনেত্রী বিভাগে দাভিদ দি দোনাতেল্লো বিজয়ী
নাস্ত্রো দারজেন্তো বিজয়ী
শ্রেষ্ঠ বিদেশি অভিনেত্রী বিভাগে বাফটা পুরস্কার বিজয়ী
শ্রেষ্ঠ অভিনেত্রী বিভাগে ভোল্পি কাপ বিজয়ী
সম্মানসূচক স্বর্ণ ভল্লুক প্রাপক
সম্মানসূচক সেজার প্রাপক
শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী
অডিওবই পাঠক
দাভিদ দি দোনাতেল্লো বিজয়ী
সিসিলীয় বংশোদ্ভূত ব্যক্তি
ফ্রান্সের নাগরিকীকৃত নাগরিক
লেজিওঁ দনরের নাইট